b'\n_START_ARTICLE_\nGenealogi (filosofi)\n_START_PARAGRAPH_\nGenealogi er en historisk teknikk som brukes i filosofien for \xc3\xa5 stille sp\xc3\xb8rsm\xc3\xa5l ved den alminnelige oppfatningen av fremveksten av filosofiske og sosiale overbevisninger. Dette gj\xc3\xb8res ved \xc3\xa5 presentere alternative historier til hvorledes de har vokst frem. Metoden har sitt opphav i teoriene til den tyske filosofen Friedrich Nietzsche.\n_START_SECTION_\nNietzsche\n_START_PARAGRAPH_\nNietzsche kritiserte \xc2\xabgenealogene\xc2\xbb i sin bok Zur Genealogie der Moral. Han anbefalte bruken av historisk filosofi for \xc3\xa5 kritisere moderne moral ved \xc3\xa5 anta at moralen utviklet seg til sin n\xc3\xa5v\xc3\xa6rende form gjennom maktrelasjoner. Selv om filosofien til Nietzsche feilaktig har blitt kategorisert som \xc2\xabgenealogi\xc2\xbb (han brukte ordet aldri selv om sin egen filosofi), deler senere genealogisk filosofi flere trekk fra Nietzsches ideer. Historisk filosofi p\xc3\xa5virket av Nietzsche har blitt beskrevet som \xc2\xaben bektraktning av opposisjonelle taktikker\xc2\xbb som omfavner konflikten mellom filosofiske og historiske vurderinger.\n_START_SECTION_\nFoucault\n_START_PARAGRAPH_\nI essayet \xc2\xabNietzsche, Genealogy, History\xc2\xbb beskriver Michel Foucault genealogi som en s\xc3\xa6regen unders\xc3\xb8kelse av elementene som \xc2\xabvi f\xc3\xb8ler er uten historie\xc2\xbb. Dette ville inkludere elementer som seksualitet og andre deler av hverdagslivet. Genealogi er if\xc3\xb8lge Foucault ikke en s\xc3\xb8ken efter opphav, men et verkt\xc3\xb8y som viser den pluralistiske og til tider selvmotsigende fortiden. Foucault hevder at genealogi dekonstruerer sannhet, og at sannhet ofte blir oppdaget ved tilfeldigheter.'